Pienkvoet-Pret bied heerlike en omvattende stimulasie klasse aan wat jou kind se algehele ontwikkeling stimuleer.Die klasse word in die volgende 4 groepe ingedeel om te verseker dat ouderdom spesifieke mylpale bereik word:
3 - 6 maande
7 - 12 maande
13 - 21 maande
22 - 36 maande
Wat maak Pienkvoet-Pret so spesiaal?
Pienkvoet-Pret bied al vanaf 2000 uitstekende Afrikaanse mamma-en-baba/kleuter ontwikkelings- & stimuleringsklasse aan.
Die aandag, liefde en sorg wat elke ‘franchise’ eienaar aan haar ouers en kinders bied, maak van Pienkvoet-Pret 'n baie prettige en besondere afspraak.
Ons doel is nie net om kinders te stimuleer nie, maar ook om 'n spesiale tyd te skep waartydens mamma en baba al spelende nader aan mekaar groei. So leer hul mekaar dus beter ken en verstaan. Mammas kan nie wag vir hul weeklikse klasse waartydens hulle kan deel in die opwinding en pret van hul kinders se ontwikkeling en groei nie.
Babas kry ook die geleentheid om in 'n veilige en vriendelike omgewing met ander kinders van hul ouderdomsgroep te sosialiseer. Die klasse vorm ook 'n uitstekende ondersteuningsnetwerk vir ma’s. Na elke uurlange klas geniet die mammas verversings terwyl die kinders buite aktiwiteite met hul “Pienkvoet-Pret maatjies” geniet.
Wat doen ons by Pienkvoet-Pret?
Mamma woon saam met baba/kleuter weekliks 'n uur en 'n half klas by. Elke klas sluit die volgende pret aktiwiteite en oefeninge in om spesifieke vaardighede aan te leer en te bemeester:
Groot en fyn motoriese aktiwiteite
Perseptuele en intellektuele aktiwiteite
Musiek en beweging
Rympies & liedjies
Inleiding tot boeke en die kweek van liefde vir boeke
Baba massering (3 - 6 maande)
Storie tyd & kuns aktiwiteite vir die peuters
Vryspel met 'n verskeidenheid opvoedkundige speelgoed (Binne)
Vryspel met 'n verskeidenheid speelgoed en apparate vir buite aktiwiteite (klim & klouter apparaat, sandput, hindernisbane ens)
Sosiale ontwikkeling vir kinders en 'n sterk ondersteuningsnetwerk vir ma's
Kwartaalliks sprekers om ma’s se bekommernisse/vrae aan te spreek en om inligting te verskaf
Die eerste klas is gratis!
Bring jou kosbare kleinding en kom vind vir jouself uit wat die Pienkvoet-Pret familie so spesiaal maak. Kinders met spesiale behoeftes is welkom.
Franchise Navraag English Classes